Stellenbossers kry nou ook raps meer water | Netwerk24
Die Franse Rugbyunie (FRU) wil alles in die stryd werp om Warren Gatland ná vanjaar se Wêreldbeker (WB)-toernooi as sy nuwe hoofafrigter aan te stel.
Stellenbossers kry nou ook raps meer water
Deur Carryn-Ann Nel 11 September 2018 21:59
Stellenbosch gaan ook nou hul waterbeperkings verslap.
“Ná noukeurige oorweging en na aanleiding van aanbevelings deur die nasionale en provinsiale regerings, is ek bly om aan te kondig dat ons die waterbeperkings vanaf 1 Oktober van vlak 6B tot vlak 5 sal verslap,” het adv. Gesie van Deventer, uitvoerende burgemeester van die Stellenbosch-munisipaliteit, gesê.
Adv. Gesie van DeventerFoto: Lise Beyers/Paarl Post
Dit beteken dat elke mens nou 70 liter water per dag kan gebruik, in plaas van 50 liter.
“Die onlangse winterreëns het ons damme gehelp om vol te raak en die damme wat die Wes-Kaap van water voorsien, is nou 68% vol.”
Sy sê sy wil graag alle inwoners en sakeondernemings bedank vir hul samewerking om die afgelope paar maande water te bespaar, maar het gevra dat almal steeds water spaarsamig moet gebruik.
Dit is steeds verbode om munisipale drinkwater vir tuine, waterfonteine, die volmaak van swembaddens, die natspuit van geplaveide gebiede en die was van voertuie te gebruik.
Mense met navrae oor presies wat vlak 5-waterbeperkings behels, kan 021 808 8215/8953/8343 bel of ’n e-pos stuur aan engineering.services@stellenbosch.gov.za.
Met vlak 4-waterbeperkings het die watertariewe nie gestyg nie om inwoners teen hoër watertariewe te beskerm. Tariewe bly dus onveranderd tot tyd en wyl die waterbeperkings tot onder vlak 4 daal.
Meer oor: Droogte | Waterkrisis | Waterbeperkings
Kapenaars lig glas water op verslapte perke